***Szentendre Rend-trend-je***

*A következő kiadvánnyal a Szentendrei Rendőrkapitányság munkatársai szeretnék tájékoztatni az érdeklődőket, mivel foglalkoztunk Mi*

*az elmúlt időszakban, a Dunakanyarban, Budakalásztól, Visegrádig*

**Bűncselkeménnyé fajult az italozás**

Rablás bűntett elkövetésének megalapozott gyanúja miatt folytat eljárást a Szentendrei Rendőrkapitányság Vizsgálati Osztálya Cs. Kálmán 21 éves pomázi lakos ellen.

A rendelkezésre álló adatok szerint a 21 éves gyanúsított 2017. március 25-én az esti órákban egy dunabogdányi családi házban együtt italozott a sértettel, akit felszólított arra, hogy a kezén lévő arany pecsétgyűrűt adja oda neki.

Mivel a férfi erre nem volt hajlandó Cs. Kálmán egy kést vett elő és azt a sértettől 30-40 centiméternyire tartva tovább követelte az ékszert, amit végül lehúzott a sértett ujjáról és a helyszínről távozott.

A szentendrei nyomozók a rablás elkövetésével megalapozottan gyanúsítható férfit 2017. március 25-én 23 órakor dunabogdányi tartózkodási helyén elfogták, előállították, majd kihallgatását követően bűnügyi őrizetbe vették.

Cs. Kálmánt a Szentendrei Járásbíróság rablás bűntett elkövetése miatt a Szentendrei Rendőrkapitányság indítványozására előzetes letartóztatásba helyezte.

**Volt élettársát zaklatta**

A Szentendrei Rendőrkapitányság Vizsgálati Osztálya eljárást folytatott S. Csaba pomázi lakos zaklatás bűntett elkövetésének megalapozott gyanúja miatt.

A 41 éves pomázi férfi a volt élettársát 2016. augusztus hónapban három alkalommal telefonon megfenyegette azzal, hogy elvágja a torkát, majd ezt követően 2017. január 18-án telefonon több alkalommal felhívta és megfenyegette, hogy az autójával a barátjával együtt belöki az árokba, valamint olyan kijelentéseket tett, melytől a sértett nagyon megijedt.

A vizsgálók a pomázi férfit gyanúsítottként hallgatták ki, aki a bűncselekmény elkövetését elismerte, az ellene folytatott eljárást a napokban befejezték és az iratokat vádelemelési javaslattal küldték meg a Szentendrei Járási Ügyészségnek.

**Ittas vezetők a bíróság előtt**

A 41 éves pomázi S. E. Boglárka 2017. március 04-én az éjszakai órákban közlekedett az általa vezetett személygépkocsival Szentendre belterületén, ahol is rendőri ellenőrzés alá vonták. Az intézkedés során a járőrök észlelték a vezető ittasságát, ezért előállították légalkohol készülékkel történő mintavételre.

A nő ellen járművezetés ittas állapotban vétség elkövetésének megalapozott gyanúja miatt indult büntetőeljárás a Szentendrei Rendőrkapitányság Közlekedésrendészeti Osztályán. Gyanúsítotti kihallgatása során elismerte a bűncselekmény elkövetését.

A nyomozóhatóság befejezte az eljárást és a keletkezett iratokat bíróság elé állítási javaslattal megküldte a Szentendrei Járási Ügyészség részére.

A 43 éves csobánkai V. Z. Sándor 2017. február 18-án az esti órákban közlekedett az általa vezetett személygépkocsival Csobánka belterületén, ahol is rendőri ellenőrzés alá vonták. Az igazoltatás során a járőrök észlelték a vezető ittasságát, ezért előállították légalkohol készülékkel történő mintavételre.

A férfi ellen járművezetés ittas állapotban vétség elkövetésének megalapozott gyanúja miatt indult büntetőeljárás a Szentendrei Rendőrkapitányság Közlekedésrendészeti Osztályán. Gyanúsítotti kihallgatása során elismerte a bűncselekmény elkövetését.

A nyomozóhatóság befejezte az eljárást és a keletkezett iratokat bíróság elé állítási javaslattal megküldte a Szentendrei Járási Ügyészség részére.

Az 57 éves szentendrei H. Ottó 2017. február 13-án a délutáni órákban közlekedett az általa vezetett személygépkocsival Szentendre belterületén, ahol is rendőri ellenőrzés alá vonták. Az igazoltatás során a járőrök észlelték a vezető ittasságát, ezért előállították vér-, és vizeletvétekre. Abeérkezett igazságügyi orvosszakértői vélemény igazolta a férfi ittasságát.

A férfi ellen járművezetés ittas állapotban vétség elkövetésének megalapozott gyanúja miatt indult büntetőeljárás a Szentendrei Rendőrkapitányság Közlekedésrendészeti Osztályán. Gyanúsítotti kihallgatása során elismerte a bűncselekmény elkövetését.

A nyomozóhatóság befejezte az eljárást és a keletkezett iratokat bíróság elé állítási javaslattal megküldte a Szentendrei Járási Ügyészség részére.

***Szentendrei Rendőrkapitányság***